Вось і выстава Гальшанскі альфабэт — своеасаблівая справаздача пра тое, што зроблена ў Гальшанах навукоўцамі і пра тое, што яны яшчэ мараць зрабіць. На стэндзе — фрагменты плана сядзібы Гальшаны 1707 і 1834 гадоў. А побач — тагачасныя планы Парыжа, Берліна і іншых еўрапейскіх сталіц. Гісторыкі сцвярджаюць, што ў параўнанні з імі Гальшаны зусім не прайграюць. Удалося высветліць, дзе знаходзіліся гальшанская паперня і сінагога, якая згарэла ў гады Першай сусветнай вайны. Цымусам выставы стала выява гіпатэтычнай рэканструкцыі Гальшанскага замка, адноўленая выключна па гістарычных дакументах і паперах, без уліку практычных напрацовак.